CELEX: 32020D0167
Language: sk
Date: 2020-02-05 00:00:00
Title: Vykonávacie Rozhodnutie Komisie (EÚ) 2020/167 z 5. februára 2020 o harmonizovaných normách pre rádiové zariadenia vypracovaných na podporu smernice Európskeho parlamentu a Rady 2014/53/EÚ

6.2.2020   
               
               
                  SK
               
               
                  Úradný vestník Európskej únie
               
               
                  L 34/46
               
            
         VYKONÁVACIE ROZHODNUTIE KOMISIE (EÚ) 2020/167
         z 5. februára 2020
         o harmonizovaných normách pre rádiové zariadenia vypracovaných na podporu smernice Európskeho parlamentu a Rady 2014/53/EÚ
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1025/2012 z 25. októbra 2012 o európskej normalizácii, ktorým sa menia a dopĺňajú smernice Rady 89/686/EHS a 93/15/EHS a smernice Európskeho parlamentu a Rady 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES a 2009/105/ES a ktorým sa zrušuje rozhodnutie Rady 87/95/EHS a rozhodnutie Európskeho parlamentu a Rady č. 1673/2006/ES (1), a najmä na jeho článok 10 ods. 6,
         keďže:
         
                     (1)
                  
                  
                     V súlade s článkom 16 smernice Európskeho parlamentu a Rady 2014/53/EÚ (2) rádiové zariadenie, ktoré je v zhode s harmonizovanými normami alebo ich časťami, na ktoré sa uverejnili odkazy v Úradnom vestníku Európskej únie, je v zhode so základnými požiadavkami stanovenými v článku 3 uvedenej smernice, na ktoré sa uvedené harmonizované normy alebo ich časti vzťahujú.
                  
               
                     (2)
                  
                  
                     Komisia prostredníctvom vykonávacieho rozhodnutia Komisie C(2015) 5376 (3) požiadala Európsky výbor pre normalizáciu v elektrotechnike a Európsky inštitút pre telekomunikačné normy (ETSI) o vypracovanie a revíziu harmonizovaných noriem pre rádiové zariadenia na podporu smernice 2014/53/EÚ.
                  
               
                     (3)
                  
                  
                     Na základe žiadosti podľa vykonávacieho rozhodnutia C(2015) 5376 ETSI vypracoval harmonizované normy EN 300 328 V2.2.2 pre zariadenia na prenos dát pracujúce v pásme 2,4 GHz, EN 300 698 V2.3.1 pre rádiové telefónne vysielače a prijímače pre plavebnú pohyblivú službu, EN 303 098 V2.2.1 pre námorné zariadenia s nízkym výkonom na lokalizáciu osôb, EN 303 520 V1.2.1 pre bezdrôtové zdravotnícke zariadenia na kapsulovú endoskopiu s ultranízkym výkonom (ULP) a EN 300 674-2-2 V 2.2.1 pre telematiku dopravy a premávky (TTT).
                  
               
                     (4)
                  
                  
                     Komisia spolu s ETSI posúdila, či sú uvedené harmonizované normy v súlade so žiadosťou uvedenou vo vykonávacom rozhodnutí C (2015) 5376.
                  
               
                     (5)
                  
                  
                     Harmonizované normy EN 300 328 V2.2.2, EN 303 098 V2.2.1 a EN 300 674-2-2 V 2.2.1 spĺňajú základné požiadavky, ktoré majú pokryť a ktoré sú uvedené v smernici 2014/53/EÚ. Je preto vhodné uverejniť odkazy na uvedené normy v Úradnom vestníku Európskej únie.
                  
               
                     (6)
                  
                  
                     Ustanovením 8.2.3 harmonizovanej normy EN 300 698 V2.3.1 sa výrobcom povoľuje odchýliť sa od maximálneho vysokofrekvenčného výkonu uvedeného vo vyhlásení podľa článku 10 ods. 8 smernice 2014/53/EÚ a preukázaného v technickej dokumentácii vypracovanej v súlade s článkom 21 uvedenej smernice. Odkaz na uvedenú harmonizovanú normu by sa preto mal uverejniť v Úradnom vestníku Európskej únie s obmedzením.
                  
               
                     (7)
                  
                  
                     Harmonizovaná norma EN 303 520 V1.2.1 výrobcom umožňuje dohodnúť so skúšobnými laboratóriami určité skúšobné metódy. Okrem toho výrobcom umožňuje vyskúšať zariadenia pri teplotách, ktoré nemusia zodpovedať zamýšľanému použitiu. Úroveň povoleného rokovania a výkladu v uvedenej harmonizovanej norme môže mať vplyv na preukázanie zhody rádiového zariadenia so základnými požiadavkami stanovenými v článku 3 ods. 2 smernice 2014/53/EÚ. Odkaz na uvedenú harmonizovanú normu by sa preto mal uverejniť v Úradnom vestníku Európskej únie s obmedzením.
                  
               
                     (8)
                  
                  
                     Na základe vykonávacieho rozhodnutia C (2015) 5376 ETSI nahradil tieto harmonizované normy, na ktoré sú v Úradnom vestníku Európskej únie (4) uverejnené odkazy: EN 300 328 V2.1.1 nahradená normou EN 300 328 V2.2.2; EN 303 098 V2.1.1 nahradená normou EN 303 098 V2.2.1; EN 303 520 V1.1.1 nahradená normou EN 303 520 V1.2.1; EN 300 698 V2.2.1 nahradená normou EN 300 698 V2.3.1 a EN 300 674-2-2 V2.1.1 nahradená normou EN 300 674-2-2 V2.2.1.
                  
               
                     (9)
                  
                  
                     Harmonizovaná norma EN 302 065-3 V2.1.1, na ktorú je v Úradnom vestníku Európskej únie (5) uverejnený odkaz, neopisuje techniky zmiernenia rušenia „aktivácia pred prenosom“ („trigger-before-transmit“). Vykonávacím rozhodnutím Komisie (EÚ) 2019/785 (6) sa však počnúc 16. novembrom 2019 ukladá povinnosť uplatniť technické požiadavky, ktoré sa majú použiť vo frekvenčných pásmach od 3,8 GHz do 4,2 GHz a od 6 GHz do 8,5 GHz pre systémy prístupu do vozidiel používajúce techniku „aktivácia pred prenosom“. Vykonávacím rozhodnutím (EÚ) 2019/785 sa stanovuje, že techniky zmiernenia rušenia „aktivácia pred prenosom“, ktoré zabezpečujú primeranú úroveň výkonnosti na účely plnenia základných požiadaviek smernice 2014/53/EÚ, sa majú používať pre systémy prístupu do vozidiel. Keďže sa harmonizovaná norma EN 302 065-3 V2.1.1 netýka techník zmiernenia rušenia „aktivácia pred prenosom“, je nutné uviesť, že súlad s uvedenou harmonizovanou normou nezaisťuje súlad s požiadavkami vykonávacieho rozhodnutia (EÚ) 2019/785, ktoré sa týkajú uvedených techník, a teda nezakladá predpoklad zhody s uvedenými základnými požiadavkami stanovenými v článku 3 ods. 2 smernice 2014/53/EÚ, ktoré sa týkajú uvedených techník. Odkaz na uvedenú harmonizovanú normu by sa preto mal uverejniť v Úradnom vestníku Európskej únie s obmedzením.
                  
               
                     (10)
                  
                  
                     Harmonizovanú normu EN 302 752 V1.1.1, na ktorú je v Úradnom vestníku Európskej únie (7) uverejnený odkaz s obmedzením, schválil ETSI v roku 2009 podľa smernice Európskeho parlamentu a Rady 1999/5/ES (8). Pri zosúlaďovaní tejto harmonizovanej normy so smernicou 2014/53/EÚ ETSI pozastavil súvisiacu prácu, keďže usúdil, že „nebol zistený žiadny záujem zúčastnených strán“, že „nie sú predvídané žiadne dôsledky, ak pre aktívne zariadenia na zväčšenie radarového dosahu nebude k dispozícii žiadna harmonizovaná norma, keďže nebol zistený žiadny záujem výrobného odvetvia“, a že „harmonizovaná norma by sa mala považovať za zastaranú a mala by sa zrušiť“.
                  
               
                     (11)
                  
                  
                     Z Úradného vestníka Európskej únie (9) preto treba vypustiť odkazy na nahradené normy, odkaz na harmonizovanú normu EN 302 065-3 V2.1.1, ktorý by mal byť uverejnený bez obmedzenia, a odkaz na harmonizovanú normu EN 302 752 V1.1.1, ktorá sa považuje za zastaranú. Vypustenie odkazov na nahradené normy treba odsunúť s cieľom poskytnúť výrobcom dostatočný čas, aby sa pripravili na uplatňovanie nahradzujúcich noriem. Vypustenie odkazu na harmonizovanú normu EN 302 752 V1.1.1 treba odsunúť s cieľom poskytnúť výrobcom čas, aby sa pripravili na vypustenie odkazu na uvedenú normu.
                  
               
                     (12)
                  
                  
                     Dodržiavanie harmonizovanej normy zakladá predpoklad zhody s príslušnými základnými požiadavkami stanovenými v harmonizačných právnych predpisoch Únie odo dňa uverejnenia odkazu na takúto normu v Úradnom vestníku Európskej únie. Toto rozhodnutie by preto malo nadobudnúť účinnosť dňom jeho uverejnenia,
                  
               PRIJALA TOTO ROZHODNUTIE:
         
            Článok 1
            Odkazy na harmonizované normy pre rádiové zariadenia vypracované na podporu smernice 2014/53/EÚ a uvedené v prílohe I k tomuto rozhodnutiu sa týmto uverejňujú v Úradnom vestníku Európskej únie.
            Odkazy na harmonizované normy pre rádiové zariadenia vypracované na podporu smernice 2014/53/EÚ a uvedené v prílohe II k tomuto rozhodnutiu sa týmto uverejňujú v Úradnom vestníku Európskej únie s obmedzením.
         
         
            Článok 2
            Odkazy na harmonizované normy pre rádiové zariadenia vypracované na podporu smernice 2014/53/EÚ a uvedené v prílohe III k tomuto rozhodnutiu sa týmto vypúšťajú z Úradného vestníka Európskej únie k dátumom stanoveným v uvedenej prílohe.
         
         
            Článok 3
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Bruseli 5. februára 2020
            
               
                  Za Komisiu
               
               
                  Predsedníčka
               
               Ursula VON DER LEYEN
            
         
         
            (1)  Ú. v. EÚ L 316, 14.11.2012, s. 12.
         
            (2)  Smernica Európskeho parlamentu a Rady 2014/53/EÚ zo 16. apríla 2014 o harmonizácii právnych predpisov členských štátov týkajúcich sa sprístupňovania rádiových zariadení na trhu, ktorou sa zrušuje smernica 1999/5/ES (Ú. v. EÚ L 153, 22.5.2014, s. 62).
         
            (3)  Vykonávacie rozhodnutie Komisie C(2015) 5376 final zo 4. augusta 2015 o žiadosti o normalizáciu adresovanej Európskemu výboru pre normalizáciu v elektrotechnike a Európskemu inštitútu pre telekomunikačné normy, pokiaľ ide o rádiové zariadenia, na podporu smernice Európskeho parlamentu a Rady 2014/53/EÚ.
         
            (4)  Ú. v. EÚ C 326, 14.9.2018, s. 114.
         
            (5)  Ú. v. EÚ C 326, 14.9.2018, s. 114.
         
            (6)  Vykonávacie rozhodnutie Komisie (EÚ) 2019/785 zo 14. mája 2019 o harmonizácii rádiového frekvenčného spektra pre zariadenia využívajúce ultraširokopásmové technológie v Únii a o zrušení rozhodnutia 2007/131/ES (Ú. v. EÚ L 127, 16.5.2019, s. 23).
         
            (7)  Ú. v. EÚ C 326, 14.9.2018, s. 114.
         
            (8)  Smernica Európskeho parlamentu a Rady 1999/5/ES z 9. marca 1999 o rádiovom zariadení a koncových telekomunikačných zariadeniach a o vzájomnom uznávaní ich zhody (Ú. v. ES L 91, 7.4.1999, s. 10).
         
            (9)  Ú. v. EÚ C 326, 14.9.2018, s. 114.
      
      
         
            PRÍLOHA I
            
                        č.
                     
                     
                        Odkaz na normu
                     
                  
                        1.
                     
                     
                        EN 300328 V2.2.2
                        Širokopásmové prenosové systémy. Zariadenia na prenos dát pracujúce v pásme 2,4 GHz. Harmonizovaná norma pre prístup k rádiovému spektru
                     
                  
                        2.
                     
                     
                        EN 300 674-2-2 V2.2.1
                        Telematika dopravy a premávky (TTT). Vysielacie zariadenia účelových komunikácií na krátku vzdialenosť (DSRC) (500 kbit/s/250 kbit/s) pracujúce vo frekvenčnom pásme od 5 795  MHz do 5 815  MHz. Časť 2: Harmonizovaná norma pre prístup k rádiovému spektru. Oddiel 2: Palubné jednotky (OBU)
                     
                  
                        3.
                     
                     
                        EN 303098 V2.2.1
                        Námorné zariadenia s nízkym výkonom na lokalizáciu osôb využívajúce AIS. Harmonizovaná norma pre prístup k rádiovému spektru
                     
                  
      
      
         
            PRÍLOHA II
            
                        č.
                     
                     
                        Odkaz na normu
                     
                  
                        1.
                     
                     
                        EN 300 698 V2.3.1
                        Rádiové telefónne vysielače a prijímače prevádzkované v pásmach VHF a používané v plavebnej pohyblivej službe na vnútrozemských vodných trasách. Harmonizovaná norma pre prístup k rádiovému spektru a na funkcie tiesňových služieb
                        
                           Poznámka: Súlad s touto harmonizovanou normou nevytvára predpoklad zhody so základnou požiadavkou stanovenou v článku 3 ods. 2 smernice 2014/53/EÚ, pokiaľ sa v bode 8.2.3 tejto harmonizovanej normy použije veta „Pri prepnutí spínača výstupného výkonu na maximum musí byť menovitý výkon nosnej frekvencie za normálnych skúšobných podmienok v rozpätí ±1,5  dB“.
                     
                  
                        2.
                     
                     
                        EN 302 065-3 V2.1.1
                        Zariadenia s krátkym dosahom (SRD) používajúce technológiu ultraširokého pásma (UWB) na komunikačné účely. Harmonizovaná norma vzťahujúca sa na základné požiadavky podľa článku 3.2 smernice 2014/53/EÚ. Časť 3: Požiadavky na zariadenia UWB pre pozemné vozidlové aplikácie
                        
                           Poznámka: V tejto harmonizovanej norme sa nestanovujú technické špecifikácie pre techniky zmiernenia rušenia „trigger-before-transmit“. Vo vykonávacom rozhodnutí (EÚ) 2019/785 sa však ukladá povinnosť uplatňovať od 16. novembra 2019 technické požiadavky v pásmach 3,8 – 4,2 GHz a 6 – 8,5 GHz v prípade prístupových systémov vozidiel využívajúcich techniky „trigger-before-transmit“. Preto súlad s touto harmonizovanou normou nezabezpečuje súlad s vykonávacím rozhodnutím (EÚ) 2019/785, a preto nevytvára predpoklad zhody s týmito základnými požiadavkami stanovenými v článku 3 ods. 2 smernice 2014/53/EÚ, ktoré sa týkajú techník „trigger-before-transmit“.
                     
                  
                        3.
                     
                     
                        EN 303 520 V1.2.1
                        Zariadenia s krátkym dosahom (SRD). Bezdrôtové lekárske zariadenia veľmi nízkeho výkonu (ULP) pre kapsulovú endoskopiu pracujúce v pásme od 430 MHz do 440 MHz. Harmonizovaná norma pre prístup k rádiovému spektru
                        
                           Poznámka: Súlad s touto harmonizovanou normou nevytvára predpoklad zhody so základnou požiadavkou stanovenou v článku 3 ods. 2 smernice 2014/53/EÚ, ak sa použije niektoré z týchto ustanovení:
                        
                                    —
                                 
                                 
                                    pokiaľ ide o bod B.1 prílohy B: „Výrobca a skúšobné laboratórium sa môžu dohodnúť na vhodnom alternatívnom použití simulátora ľudského trupu, ktoré sa potom v plnom rozsahu opíše v skúšobnom protokole.“,
                                 
                              
                                    —
                                 
                                 
                                    pokiaľ ide o bod C.1 prílohy C: „Výrobca a skúšobné laboratórium sa môžu prípadne dohodnúť na použití semianechoickej komory, ktorej parametre nastavenia sa potom v plnom rozsahu opíšu v skúšobnom protokole“.
                                 
                              
                           Poznámka: Teplota uvedená v bode B.2 prílohy B musí zodpovedať zamýšľanému použitiu.
                     
                  
      
      
         
            PRÍLOHA III
            
                        č.
                     
                     
                        Odkaz na normu
                     
                     
                        Dátum vypustenia
                     
                  
                        1.
                     
                     
                        EN 300 328 V2.1.1
                        Širokopásmové prenosové systémy. Zariadenia na prenos dát pracujúce v pásme ISM 2,4 GHz a využívajúce metódy širokopásmovej modulácie. Harmonizovaná norma vzťahujúca sa na základné požiadavky podľa článku 3.2 smernice 2014/53/EÚ.
                     
                     
                        6. augusta 2021
                     
                  
                        2.
                     
                     
                        EN 300 698 V2.2.1
                        Rádiové telefónne vysielače a prijímače prevádzkované v pásmach VHF a používané v plavebnej pohyblivej službe na vnútrozemských vodných trasách. Harmonizovaná norma vzťahujúca sa na základné požiadavky podľa článku 3.2 a 3.3g) smernice 2014/53/EÚ
                     
                     
                        6. augusta 2021
                     
                  
                        3.
                     
                     
                        EN 300 674-2-2 V2.1.1
                        Telematika dopravy a premávky (TTT). Vysielacie zariadenia účelových komunikácií na krátku vzdialenosť (DSRC) (500 kbit/s/250 kbit/s) pracujúce vo frekvenčnom pásme od 5 795  MHz do 5 815  MHz. Časť 2: Harmonizovaná norma vzťahujúca sa na základné požiadavky podľa článku 3.2 smernice 2014/53/EÚ. Oddiel 2: Palubné jednotky (OBU)
                     
                     
                        6. augusta 2021
                     
                  
                        4.
                     
                     
                        EN 302 065-3 V2.1.1
                        Zariadenia s krátkym dosahom (SRD) používajúce technológiu ultraširokého pásma (UWB) na komunikačné účely. Harmonizovaná norma vzťahujúca sa na základné požiadavky podľa článku 3.2 smernice 2014/53/EÚ. Časť 3: Požiadavky na zariadenia UWB pre pozemné vozidlové aplikácie
                     
                     
                        6. februára 2020
                     
                  
                        5.
                     
                     
                        EN 302 752 V1.1.1
                        Elektromagnetická kompatibilita a záležitosti rádiového spektra (ERM). Aktívne zariadenia na zväčšenie radarového dosahu. Harmonizovaná EN vzťahujúca sa na základné požiadavky podľa článku 3.2 smernice R&TTE.
                     
                     
                        6. februára 2021
                     
                  
                        6.
                     
                     
                        EN 303 098 V2.1.1
                        Námorné zariadenia s nízkym výkonom na lokalizáciu osôb využívajúce AIS. Harmonizovaná norma vzťahujúca sa na základné požiadavky podľa článku 3.2 smernice 2014/53/EÚ
                     
                     
                        6. februára 2021
                     
                  
                        7.
                     
                     
                        EN 303 520 V1.1.1
                        Zariadenia s krátkym dosahom (SRD). Bezdrôtové lekárske zariadenia veľmi nízkeho výkonu (ULP) pre kapsulovú endoskopiu pracujúce v pásme od 430 MHz do 440 MHz. Harmonizovaná norma pre prístup k rádiovému spektru
                     
                     
                        6. augusta 2021